Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Andrea Galádová, Mgr.
Organizácia: Národný ústav certifikovaných meraní vzdelávania, Pluhová 8, Bratislava 
Pozícia: manažér projektovej aktivity 1.4 a 3.3
Znalosť jazykov: anglický

2. Zahraničná pracovná cesta (ZPC):
Štát, mesto: Taliansko, Rím
Vykonaná v dňoch: 14. 2. – 19. 2. 2011
Účel cesty: PISA 2012 Field Trial Coder Training
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
13. 2. 2011 		cesta  Bratislava – Viedeň – Rím
14. 2. – 19. 2. 2011 	Field Trial Coder Training
20. 2. 2011 		cesta  Rím – Viedeň – Bratislava

4. Stručný priebeh rokovaní:
Úvodné stretnutie viedli zástupcovia ACER (Ross  Turner, Maurice  Walker, Alla  Routitsky) a bolo zamerané na postupy a metódy kódovania otvorených odpovedí,  na podrobné informácie o postupoch pre viacnásobné kódovanie, na kódovacie postupy týkajúce sa povolaní (ISCO kódy), prípravu a spracovanie dát pomocou KeyQuest-u a tiež na postupy kódovania položiek elektronického testovania (matematika, čítanie, riešenie problémov). 
Podrobnejšie boli popísané rôzne možnosti odporúčaných dizajnov jednoduchého aj viacnásobného kódovania položiek zaradených do testovacích zošitov pre oblasť matematiky, prírodných vied a čítania. Tento dizajn je možné prispôsobiť, napr. pre menší alebo väčší počet kodérov, alebo pre rôzne kombinácie kódovaných oblastí.
Nasledujúce stretnutia prebiehali v 3 súbežne pracujúcich skupinách a boli zamerané na nácvik kódovania otvorených položiek zaradených do pilotného testovania štúdie PISA 2012, ktoré viedli zástupcovia expertných skupín pre danú oblasť. V priebehu školenia sa postupne prebrali všetky testované položky s otvorenou formou odpovede. V úvode boli účastníci oboznámení s návodom na kódovanie danej položky, ktorý obsahuje kritériá na hodnotenia odpovede s niekoľkými príkladmi. Následne prebieha kódovanie výberu žiackych odpovedí na danú položku formou workshopu. V rámci diskusie si môžu účastníci navzájom prekonzultovať vyskytnuté problematické časti kódovacieho cvičenia. Návody na kódovanie a workshopový materiál je poskytnutý národným centrám na zaškolenie tímu hodnotiteľov na národnej úrovni. Priebeh nácviku kódovania mal pre všetky oblasti podobný priebeh. V utorok, stredu a štvrtok prebiehal tréning kódovania testovacích položiek zaradených do testovacích zošitov pre oblasť matematiky (trendové a nové úlohy), piatok bol zameraný na kódovanie v oblasti matematiky pre položky testované elektronicky a sobota bola venovaná tréningu kódovania položiek finančnej gramotnosti.
Zároveň s tréningom kódovania prebiehali workshopové stretnutia zamerané na prácu s KeyQuestom, a konzultácie pre oblasť elektronického testovania a elektronického kódovania. 
5. Odporúčané závery:
Z dôvodu práce vo viacerých súbežne prebiehajúcich sekciách je vyžadované medzinárodným centrom, aby sa NRC meetingov zúčastňovalo viac osôb, pretože inak nie je možné obsiahnuť celý program stretnutia. Všetky informácie získané na tomto pracovnom stretnutí sú nevyhnutne potrebné pre úspešnú prípravu pilotného testovania podľa medzinárodných štandardov.

6. Prehľad prinesenej dokumentácie a miesto jej uloženia:
Všetky materiály poskytnuté medzinárodným centrom pre jednotlivé centrá realizujúce štúdiu na národnej úrovni sú dôverné a sú uložené v NÚCEM u národného koordinátora štúdie.
7. Osobitne vyhotovený očakávaný prínos ZPC:
Účasť na tréningu kódovania žiackych odpovedí je nevyhnutnou podmienkou, aby získané dáta zodpovedali medzinárodným štandardom. Správne kódovanie žiackych odpovedí je mimoriadne dôležitou súčasťou úspešného priebehu testovania. Zamestnanci národných centier absolvovali školenie kódovania pre všetky testované oblasti, pri ktorom cvične hodnotili rovnaké položky ako budú tie, na ktorých sa budú školiť hodnotitelia na národnej úrovni.     

8. Spôsob zverejnenia výsledkov ZPC, prenos získaných informácií
Výsledky ZPC nie je možné zverejniť, pretože informácie získané na stretnutí sú dôverné. 
Svojím podpisom súhlasím so zverejnením správy na internete.

Správu vypracoval: Andrea Galádová

Dátum: 25.2.2011

Správu schválil: